ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660017718

ขอให้ปรับปรุงการให้บริการของเจ้าหน้าที่สวนลุมพินี กรุงเทพมหานคร บริเวณ สวนลุมพินี แขวงลุมพินี เขตปทุมวัน กรุงเทพมหานคร จุดสังเกตบริเวณดังกล่าวจะอยู่ตรงข้ามสถานีตำรวจนครบาลลุมพินี เนื่องจากผู้ร้องมาวิ่งออกกำลังกายที่สวนฯดังกล่าว ซึ่งจะเปิดให้บริการตั้งแต่เวลาช่วงประมาณ 04.00 น.- 05.00 น. (ไม่ทราบช่วงเวลาปิด) ผู้ร้องจะมาวิ่งที่สวนฯตั้งแต่เวลาประมาณ 05.00 น.-13.00 น. โดยในระยะเวลา 1 เดือนจะมาใช้บริการประมาณ 4-5 ครั้ง ตลอดระยะเวลาที่มาใช้บริการผู้ร้องมักจะไปจอดรถบริเวณประตู 7 ซึ่งเป็นพื้นที่ๆสามารถจอดรถได้ตามปกติ และมีรถหลายคันจอดอยู่ตรงบริเวณนั้น แต่มักมีเจ้าหน้าที่ (ไม่ทราบชื่อและรูปพรรณสัณฐาน) มาแจ้งให้ผู้ร้องไปจอดบริเวณประตู 8 เท่านั้น (ระบุตามผู้ร้องแจ้ง) ซึ่งผู้ร้องเห็นว่าหลายครั้งที่ผู้ร้องมาใช้บริการเจ้าหน้าที่ฯมักจะไม่อนุญาตให้ผู้ร้องจอดรถบริเวณดังกล่าวทั้งๆ ที่รถของประชาชนท่านอื่นที่มาใช้บริการสามารถจอดบริเวณดังกล่าวได้ อีกทั้งผู้ร้องยังเห็นว่าบริเวณประตู 7 นั้นเป็นพื้นที่ๆ อนุญาตให้จอดรถได้ตามปกติ ประสบปัญหาเป็นระยะเวลาประมาณ 1-2 เดือนแล้ว ทำให้ผู้ร้องไม่พึงพอใจและไม่ได้รับความสะดวกในการใช้บริการ ผู้ร้องประสงค์ให้ปรับปรุงระบบการให้บริการของเจ้าหน้าที่สวนลุมพินีดังกล่าว เพื่อเป็นการอำนวยความสะดวกให้แก่ผู้ร้องและประชาชนที่มาใช้บริการ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata